Printempa pendopapago

La Printempa pendopapago (Loriculus vernalis) estas malgranda papago kiu estas loĝanta reproduktulo en la Hinda subkontinento kaj kelkaj areoj de Sudorienta Azio. 

La specia epiteto vernalis estas latina kun la signifo printempa.

 Priskribo 
Ĝi spertas lokajn movojn, ĉefe pelatajn de la havebleco de la fruktoj, semoj, burĝonoj kaj floroj, kiuj konsistigas ĝian dieton. Ili vizitadas la banjanon por la fruktoj kaj bananarbojn por la nektaro de la floroj.

Jen malgranda, plejparte verda pendopapago, nur 14 cm longa kun mallonga vosto. La plenkreska masklo havas ruĝan pugon kaj bekon, kaj bluan gorĝmakulon. La ino havas verdan makulon. 

Printempa pendopapago estas birdo de seka ĝangalo kaj kultivado. Ĝi nestas en truoj en arboj, kie demetas 2-4 blankajn ovojn. Nematuraj birdoj havas pli senbrilan pugon, kaj ne havas la gorĝmakulon. Printempa pendopapago estas malpli sociema ol kelkaj el siaj parencoj, kaj kutime estas en malgrandaj grupoj ekster la reprodukta sezono. Ĝia flugo estas rapida kaj rekta, kaj la voko estas raŭka babilado.

En Srilanko, ĝi estas anstataŭita dr la tre simila endemia Srilanka pendopapago, (L. beryllinus).

Reproduktado
Printempaj pendopapagoj nestas en arbaj kavaĵoj. La nestoj estas kovritaj per fragmentoj de folioj. Kutime estas tri ovoj en ĉiu ovodemetado. La ovoj estas blankaj. La ino kovas la ovojn dum 20 tagoj kaj la idoj forlasas la neston ĉirkaŭ 33 tagojn post eloviĝo.

Bildaro

 Referencoj 

 Birds of India de Grimmett, Inskipp kaj Inskipp, 

 Eksteraj ligiloj  

Kategorio:Birdoj de Azio
Kategorio:Papagedoj